cyanic-selkie/wikianc huggingface dataset:
Ուլյանա Լոպատկինա
Կենսագրություն
2013 թվականի հոկտեմբերին, երբ Վագանովայի անվան ռուսական բալետի ակադեմիայի ռեկտոր նշանակվեց Նիկոլայ Ցիսկարիձեն, մշակույթի նախարարությունը երաշխավորել է Ուլյանա Լոպատկինայի թեկնածությունը՝ ակադեմիայի գեղարվեստական ղեկավարի պաշտոնում։ Սակայն ակադեմիայի հետ այդպես էլ պայմանագիր չկնքվեց ։
Ընտանիք
Ամուսնացած է եղել նկարիչ, գրող և գործարար Վլադիմիր Կորնեևի հետ։ Նրանք ամուսնացել են 2001 թվականի հուլիսի 5-ին։ Նույն թվականի հուլիսի 25-ին նրանք պսակադրվեցին Վարտեմյագ գյուղի Սոֆիայի տաճարում։ Մեկ տարի անց ավստրալիական հիվանդանոցում ծնվում է նրանց աղջիկը՝ Մարիան ։ 2010 թվականին ամուսինները բաժանվեցին։
Ծանոթագրություններ
Կատեգորիա:Ռուս բալերինաներ Կատեգորիա:«Ոսկե դիմակ» մրցանակի դափնեկիրներ Կատեգորիա:Ռուսաստանի Դաշնության ժողովրդական արտիստներ
Միհրիմահ սուլթան մզկիթ (Էդիրնեքափը)
Միհրիմահ սուլթան մզկիթ (Mihrimah Sultan Camii), 16-րդ դարի մզկիթ, որը գտնվում է Ստամբուլի Ֆաթիհ շրջանի Էդիրնեքափը թաղամասում։ Մզկիթը գտնվում է Ստամբուլի վեցերորդ բլուրի վրա, որը քաղաքի ամենաբարձր կետերից մեկն է ։ Համարվում է Օսմանյան կայսրության մայրաքաղաքի միջնադարյան ճարտարապետության ամենավառ խորհրդանիշներից մեկը։
Միհրիմահ սուլթան մզկիթը կառուցվել է հայազգի օսմանյան ճարտարապետ Միմար Սինանի կողմից՝ օսմանյան Սուլեյման I սուլթանի սիրելի դստեր Միհրիմահ սուլթանի պատվին։ Մզկիթի կառուցումը շարունակվել է չորս տարի՝ 1562-1565 թվականներին։ Մզկիթի համալիրի շենքերը մի քանի անգամ (1719, 1766, 1814 թվականներ) տուժել են երկրաշարժից։ 1894 թվականին, հերթական երկրաշարժի ժամանակ, մինարեթը ընկել է և վնսավել է տանիքը։ 1999 թվականին տեղի ունեցած Իզմիթի երկրաշարժի ժամանակ մզկիթի տանիքը և մինարեթը դարձյալ վնասվել են։
Մզկիթի հիմքն ունի խորանարդի տեսք։ Մզկիթի արտաքին գմբեթի տրամագիծը կազմում է 19 մետր։ Գմբեթը եզրափակվում է 4 անկյունային աշտարակներով։ Շինության ընդհանուր բարձրությունը կազմում է 37 մետր։ Բոլոր չորս պատերը բոլոր կողմերից զարդարված են տիմպաններով, որոնք զուգահեռ զարդարում են պատուհանների շրջանակները։ Պատուհանների ևս մեկ շարքն էլ անցնում է մզկիթի գմբեթի մոտով։ Այդպիսով, Միհրիմահ սուլթան մզկիթը համարվում է Միմար Սինանի ամենալուսավոր ճարտարապետական կոթողներից մեկը։ Հաճախ այն անվանում են նաև «Արևով ողողված մզկիթ»։ Թեթևության և հիասքանչության զգացումը ուժեղանում է ի շնորհիվ մզկիթում սյուների բացակայության։ Թվում է թե ողջ շինությունը սավառնում է օդում։
Որոշ լուսամուտներ վիտրաժային են։ Մզկիթի մուտքը զարդարված է շքեղ պորտալով, որին կից առկա են գրանիտե և մարմարե սյուներ։
Մզկիթի ներքին հատվածում զբոսաշրջիկների ուշադրությունը գրավում է մարմարե մինբարը։ Դռները և պատուհանների շրջանակները պատրաստված են փայտից՝ ամրացված պերլամուտրով և փղոսկրով ։
Բացի կենտրոնական կառույցից, 1100 քառակուսի մետր տարածք ունեցող ճարտարապետական համալիրի մեջ մտնում են նաև մեդրեսեն, համամը, թյուրբեն և մի քանի խանութներ, որոնք հանձնված են վարձավճարի։ Վարձավճարի համար հատկացվող գումարը օգտագործվում է մզկիթի կարիքների համար։ Մզկիթի բակում կա շատրվան` նախատեսված լվացվելու համար։
Գոյություն ունի օսմանյան մի լեգենդ, համաձայն որի պալատական ճարտարապետ Սինանը գաղտնի սիրահարված է եղել ոսկեծամ Միհրիմահ սուլթանին, չնայած որ նրանց մեջ կար 33 տարվա տարիքային տարբերություն։ Մզկիթի միակ բարձր և նեղ մինարեթը, որը համարվում է իսլամական կանոնների խախտում, կոչված է խորհրդանշելու անբաժան սերը։ Լեգենդը պատմում է, որ մարտի 21-ին՝ Միրհրիմահի ծննդյան օրը, որի անունը նշանակում է «Արև և լուսին», երբ արևը թաքնվեց մզկիթի հետևը, լուսինը դուրս եկավ Միհրիմահին նվիրված Յուսքյուդարում գտնվող մյուս մզկիթի հետևից ։
Արտաքին հղումներ
Կատեգորիա:Ստամբուլի մզկիթներ Կատեգորիա:Ֆաթիհ Կատեգորիա:Համաշխարհային ժառանգություն Թուրքիայում Կատեգորիա:Ստամբուլի օսմանյան մզկիթներ Կատեգորիա:Գմբեթավոր կրոնական շենքեր և կառույցներ Կատեգորիա:Միմար Սինանի նախագծած կառույցներ
Անպատեհ գտածո
Անպատեհ գտածո (out-of-place artifact), անսովոր կամ առաջին հայացքից անհավատալի վայրում գտնված պատմական, հնագիտական կամ հնէաբանական հետաքրքրություն ներկայացնող օբյեկտ։ Տվյալ եզրը շրջանառության մեջ է մտցրել ամերիկացի բնախույզ և կրիպտոզոոլոգ Այվեն Թ. Սանդերսոնը և այն այժմ կիրառվում է ինչպես գիտության (օրինակ` Դելիի երկաթե սյուն), այդպես էլ կեղծ գիտության կողմից հետազոտվող օբյեկտների լայն շրջանակի վերաբերյալ։
Արտաքին հղումներ
Կատեգորիա:Կեղծ գիտություն *
Մանդարին (լեզու)
Մանդարին, , չինարենի ամենատարածված լզվախումբը, որը հանդիսանում է Չինաստանի Ժողովրդական Հանրապետության, Թայվանի և Սինգապուրի պաշտոնական լեզուն։
Չինաստանի մայրաքաղաքը վերջին հազարամյակում եղել է Մանդարինի տարածքում, որի շնորհիվ էլ բարբառը բավականին ազդեցիկ է դարձել։ 14-րդ դարից սկսած մանդարինի մի տեսակ ծառայել է որպես ազգային լինգվա ֆրանկա։ 20-րդ դարի սկզբում ազգային լեզու է ընտրվել Պեկինի բարբառի վրա հիմնված մի ստանդարտ տեսակ՝ մանդարինի այլ բարբառներից վերցված տարրերով։ Ստանդարտ չինարենը ՉԺՀ-ի և Թայվանի պաշտոնական լեզուն է և Սինգապուրի չորս պաշտոնական լեզուներից մեկը։ Այն նաև ամենատարածված բարբառն է չինական սփյուռքի շրջանում։
Անվանում
Այն նաև ծառայում է որպես մայրցամաքային Չինաստանի և Թայվանի դասավանդման լեզու։ Այն ՄԱԿ-ի վեց պաշտոնական լեզուներից մեկն է։ Չինախոսները լեզուն անվանում են հետևյալ ձևերով. Լեզվաբանության մեջ «մանդարին» տերմինը նշանակում է հյուսիսային և հարավարևմտյան Չինաստանում խոսվող բարբառներ, որոնք չինացի լեզվաբաններն անվանում են Guānhuà։ Մյուս տերմինը՝ Běifānghuà (北方话/北方話) կամ «հյուսիսային բարբառներ» ավելի քիչ է օգտագործվում չինացի լեզվաբանների շրջանում։ «Հին մանդարին» կամ «վաղ մանդարին» տերմինը լեզվաբաններն օգտագործում են՝ նկատի ունենալով Յուան արքայատոհմի հիշատակած հյուսիսային բարբառները։
Չինախոսները, ովքեր ակադեմիական լեզվաբաններ չեն, չեն տարբերում բարբառները, որոնցով նրանք խոսում են, որպես մանդարինի տարբերակներ։ Չինական սոցիալական կամ մշակութային դիսկուրսում բարբառները ավելի շատ տարբերում են՝ ըստ բնակության վայրի կամ էլ խոսողների մշակութային զանազանության։ Այսպիսով, բարբառները ստանում են տեղանուններին համապատասխան անվանումներ։
Պատմություն
Չինարենի հարյուրավոր ժամանակակից տարբերակներ զարգացել են հին չինարենի և միջին չինարենի տարբերակներից։ Ավանդաբար հայտնի են բարբառների յոթ խոշոր խմբեր։ Մանդարինից բացի մյուս վեց բարբառներն են՝ Վու, Գան և Սիանգ բարբառները Կենտրոնական Չինաստանում և Մին, Հակկա և Յուե բարբառները հարավարևելյան մասում։
Հին մանդարին
Հյուսիսային Սոնգի (959–1126) անկումից հետո և Հյուսիսային Չինաստանում Ցին (1115–1234) և Յուան արքայատոհմերի կառավարման ժամանակ Մեծ Չինական հարթավայրի բարբառների հիման վրա մայրաքաղաքի շուրջ զարգացավ ընդհանուր մի լեզու, որի անվանումը հին մանդարին է։ Գրականության առանձին ժանրեր, այդ թվում բանաստեղծությունները, դրաման և պատմվածքները, հիմնված էին այս լեզվի վրա։
Նոր չափածո գրականության հանգային սովորույթները կոդավորվում էին հանգերի բառարանում, որը կոչվում է Ճոնգյուան Ինյուն (1324)։ Արմատապես հեռանալով հանգային աղյուսակից, որը մի ավանդույթ էր, որ զարգացել էր նախորդ դարերի ընթացքում, այս բառարանը պարունակում է հին մանդարինի հնչյունաբանության մասին բավականին հարուստ տեղեկություն։ Մեկ այլ աղբյուր է Ֆագս-փա գիրը, որը հիմնված է Տիբեթական այբուբենի վրա, որն օգտագործվում էր որպես Մոնղոլական կայսրության մի քանի լեզուների, այդ թվում չինարենի գրային համակարգ։ Հանգերի բառարանները տարբերվում են որոշակի մանրուքներով, սակայն ընդհանուր առմամբ լավ պատկերացում են տալիս ժամանակակից չինարենի բարբառների առանձնահատկությունների մասին, ինչպիսիք են օրինակ՝ բառավերջի պայթական հնչյունների կորուստը և միջին չինարենի տոների վերակազմությունը։
Միջին չինարենում, բառասկզբի դադարները և կիսաշփական հնչյունները ցույց էին տալիս եռակողմանի հակադրություն խուլ շնչեղ, ձայեղ բաղաձայնների և ոչ շնչեղ խուլ դադարների միջև։ Կային չորս տոներ, որոնցից չորրորդը կամ զսպված տոնը բնորոշ էր պայթականներով ավարտվող բառերին։ Ձայնեզ բաղաձայններով սկսվող վանկերը արտասանվում էին ավելի ցածր տոնից։ Հետագայում չինարենի բարբառային խմբերում տոները վերակազմավորվել են տարբեր կերպով։
«Ճոնգյուան Ինյուն» բառարանը ցույց է տալիս մանդարինի չորս տոների համակարգը, որը արդյունք է կենտ տոնի տրոհման և զսպված տոնի կորստի։ Ձայնեղ պայթականները և կիսաշփական բաղաձայնները կենտ տոնում դարձել են խուլ շնչեղ բաղաձայններ, որը մանդարինի զարգացման մի մասն է։ Մանդարինը զարգացման ընթացքում ձեռք է բերել նաև բառավերջի «մ», որը նոր բարբառներում ի հայտ է եկել «ն» հնչյունի հետ միասին։
Ժամանակի տարբեր բարբառների գրականությունը պարզ ցույց է տալիս մանդարինի բառապաշարը և շարահյուսությունը։
Առանձին բարբառների գրականություն
Մինչև 20-րդ դարի սկիզբը գրական չինարենում զարգանում էր պաշտոնական գրականությունը, պոեզիան և գեղարվեստական գրականությունը ։ Ժամանակի ընթացքում բազմաթիվ բարբառներ սկսեցին տարբերվել գրական չինարենից, որը համընդհանուր կրթության լեզուն էր։
Գրական լեզուն այդքան էլ հարմար չէր գրանցելու համար նյութեր, որոնք պետք է բանավոր ներկայացվեին, ինչպես օրինակ ներկայացումները։ Յուան արքայատոհմի ժամանակից սկսած՝ ներկայացումների, որոնցում պատմվում էր Չինաստանի Ռոբին Հուդերի մասին, Մին արքայատոհմի պատմվածքների շնորհիվ զարգացավ առանձին գրավոր չինարեն գրականություն (白话/白話 báihuà): Շատ դեպքերում այս գրավոր լեզուն արտացոլում էր մանդարինի տարբերակներ, և քանի որ արտասանական տարբերությունները չէին երևում գրավոր լեզվում, այս գրավոր լեզուն միավորիչ դեր խաղաց մանդարինով խոսող մարդկանց համար։
Ուշ կայսրության կոյնե լեզուն
Ճոնգգուո գուանհուա-ն  (中國官話-Zhongguo Guanhua), որը թարգմանաբար նշանակում է Միջին թագավորության ընդհանուր լեզու, օգտագործել է վաղ չինարեն քերականության մի գրքի կարևոր տարրեր ։
Մինչև 20-րդ դարի կեսերը, Չինաստանի հարավային մասում ապրող ժողովուրդը խոսում էր միայն իր տեղական բարբառով։ Որպես գործնական միջոց՝ Մին և Ցին արքայատոհմերի պաշտոնյաները շարունակում էին կայսրության կառավարումը՝ օգտագործելով մանդարինի բարբառների հիման վրա ստեղծված ընդհանուր մի լեզու, որը կոչվում էր գուանհուա (中國官話-Zhongguo Guanhua): Այս լեզվի իմացությունը պարտադիր էր պաշտոնյայի կարիերայի համար, սակայն պաշտոնապես այս կանոնը սահմանված չէր։
Պաշտոնյաների արտասանությունը տարբեր էր։ 1728 թվականին Յոնգճենգ կայսրը, անկարող լինելով հասկանալ Գուանդունից և Ֆուցիենից եկած պաշտոնյաների առոգանությունը, հրամանագիր է ստորագրել, ըստ որի՝ նահանգների կառավարիչները պետք է գտնեին ուսուցիչներ, ովքեր կարող էին սովորոցնել պաշտոնյաներին լեզվի ճիշտ արտասանություն։ Չնայած, որ Ճիշտ արտասանության ակադեմիաները (正音書院, Zhèngyīn Shūyuàn) երկար չգոյատևեցին, հրամանագրի շնորհիվ ստեղծվեցին գրքեր, որոնք ընդհանուր գիտելիքներ էին տալիս ճիշտ արտասանության մասին։
Այս ընդհանուր լեզուն, որով խոսում էին պաշտոնյաները և որի ճիշտ արտասանությունը այդքան կարևոր դեր ուներ, կոյնե լեզու էր, որը նման չէր որևէ առանձին բարբառի։ Այս լեզուն շարունակում էր մնալ ազդեցիկ մինչև այն ժամանակը, երբ մայրաքաղաքը 1421 թվականին տեղափոխվեց Պեկին, և այս լեզվի համար ի հայտ եկավ նոր հակառակորդ լեզու, որը ստանդարտ չինարենն էր ։
Ստանդարտ չինարեն
Չինաստանի հանրապետության վաղ տարիներին Նոր մշակութային շարժման մտավորականները, այդ թվում Հու Շիշը և Չեն Դուսիուն, մեծ հաջողությամբ պայքարեցին այն բանի օգտին, որ որպես գրավոր լեզու գրական չինարենի փոխարեն օգտագործվի գրավոր բարբառային չինարենը, որը հիմնված էր հյուսիսային բարբառների վրա։ Դրան զուգահեռ մի այլ առաջնահերթություն էր ստանդարտ ազգային լեզվի սահմանումը (Guóyǔ 國語 կամ 国语 ): Հյուսիսային և հարավային բարբառների ներկայացուցիչների միջև շատ վիճաբանություններից հետո Ազգային լեզվի միավորման հանձնաժողովը վերջապես 1932 թվականին որպես պաշտոնական լեզու ընտրեց Պեկինի բարբառը։ Ժողովրդավարական հանրապետությունը, որը հիմնադրվեց 1949 թվականին, պահպանեց այս որոշումը և ընդհանուր լեզուն կոչեց փութոնգհուա (普通话-pǔtōnghuà ), որը թարգմանաբար նշանակում է «ընդհանուր լեզու»։ 1950-ական թվականների սկզբին չինախոսների մոտ 54%-ը հասկանում էր ընդհանուր լեզուն, իսկ 1984 թվականին արդեն բնակչության 91%- ը տիրապետում էր այդ լեզվին։
Աշխարհագրական բաժանում և բարբառներ
Հյուսիսային և հարավարևմտյան Չինաստանի Հան չինացիների մեծ մասը խոսում են մանդարինով։ Մեծ չինական հարթավայրը արգելք էր ներգաղթի համար, և դրա շնորհիվ Հյուսիսային Չինաստանի մի լայն հատվածում պահպանվել է լեզվական համատարրությունը։ Ի հակադրություն Հյուսիսային Չինաստանի՝ Հարավային Չինաստանի գետերն ու լեռները 6 հիմնական բարբառային խմբերի առաջացման պատճառ են դարձել։
Այդուհանդերձ, մանդարինով խոսող մարդկանց թիվը հասնում է մեկ միլիարդի, որը բնակչության ծանրակշիռ հատվածն է։ Արդյունքում՝ կան տարածաշրջանային տարբերություններ քերականության, արտասանության, բառապաշարի միջև, և մանդարինի տարբերակները փոխհասկանալի չեն։
Հյուսիսարևելյան Չինաստանի մեծ մասը, բացառությամբ Լիաոնինգի, մինչև 18-րդ դարը բնակեցված չի եղել Հան չինացիների կողմից, որի արդյունքում հյուսիսարևելյան մանդարինը շատ քիչ է տարբերվում Պեկինի բարբառից։ Այս տարածաշրջանի Մանչու ժողովուրդը այժմ բացառապես խոսում է այս բարբառներով։ Հյուսիսարևմտյան Չինաստանի սահմանամերձ տարածքը այդ նույն ժամանակահատվածում գաղութացվել է մանդարին բարբառով խոսողների կողմից, և այդտեղ ապրող մարդկան բարբառը խիստ նման է մանդարինի տարածման հիմնական շրջանի բարբառին։ Հարավ-արևմուտքը ավելի վաղ է բնակեցված եղել, բայց 13-րդ դարում անհասկանալի պատճառներով բնակչության թիվը կտրուկ նվազել է և չի վերականգնվել մինչև 17-րդ դարը։ Այս շրջանի բարբառներն այժմ համեմատաբար միանման են։ Սակայն, Պեկինին մոտ գտնվող երկարամյա քաղաքները, ինչպիսիք են օրինակ Տյանցզինը, Բաոդինը, Շենյանը և Դալյանը, ունեն բավականին տարբեր բարբառներ։
Դասակարգում
Չինարենի բարբառների դասակարգման խնդիրը առաջ է եկել 20-րդ դարում։ Վաղ շրջանում դրանք դասակարգվում էին ըստ նահանգների սահմանների կամ էլ աշխարհագրական առանձնահատկությունների։ 1936 թվականին Վանգ Լին ստեղծեց առաջին դասակարգումը՝ ըստ հնչյունաբանական չափանիշների։ Նրա ստեղծած մանդարինի խումբը ներառում էր Հյուսիսային և Հարավարևելյան Չինաստանի բարբառները, ինչպես նաև Հունանի և Ցզյանսիի բարբառները։ 1937 թվականին Լի Ֆան-Կուեիի դասակարգումը առանձնացնում էր վերջին երկու խմբերը որպես Սիան և Գան, մինչդեռ մանդարինի մնացած բարբառները՝ հյուսիսային, Ստորին Յանցզիի և հարավարևմտյան մանդարինի խմբերի։ Ամենաընդունվածը 1960 թվականին Յուան Ցիահուայի դասակարգումն է 7 խմբերով, որոնք են՝ հյուսիսային, հյուսիսարևմտյան, հարավարևմտյան և Ցիան-Հուաի ենթախմբերը և առանձին Սիան և Գան խմբերը։
Յուանի դասակարգած մանդարինի 4 ենթախմբերից ամենատարբերը հյուսիսարևմտյան բարբառներն են, մասնավորապես Շանսի նահանգում։ Լեզվաբան Լի Ռոնգը առաջարկեց, որ Շանսիի և հարևան տարածքների հյուսիսարևմտյան բարբառները, որ պահպանել են Միջին չինարենի զսպված տոնի հագագային դադարը, փոխարինեն Ցին բարբառային խմբին՝ որպես առանձին մեծ խումբ։ Նա 1987 թվականին հրատարակած իր «Չինաստանի լեզվական քարտեզ»-ի մեջ օգտագործել է հենց այս դասակարգումը։ Շատ այլ լեզվաբաններ այս բարբառներն ընդգրկում են մանդարին բարբառային խմբի մեջ՝ նշելով, որ Ստորին Յանցզիի բարբառները նույնպես պահպանել են նշված առանձնահատկությունը։
Մանդարինի շրջանի հարավային սահմանը՝ կենտրոնական Վու, Գան և Սիան խմբերով, թույլ է սահմանված, քանի որ կրել է հյուսիսային առանձնահատկությունների ազդեցությունը։ Խմբերը ըստ սահմանների առանձնացնելու դեպքում առաջանում են դժվարություններ տարածաշրջանների առանձնահատկությունները միախառնվում են, և դժվարանում է դրանք տարբերելու գործընթացը։
Վերջավորություններ
Մանդարինի բարբառների մեծ մասը ունեն 3 կիսաձայներ՝ /j/, /w/ և /ɥ/: Միջին /w/-ն որոշ տեղերում ընկնում է ապիկալ բաղաձայնից հետո։ Հարավարևմտյան մանդարինում կա /tei/ (աջ) բառը, այնինչ ստանդարտ լեզվում այն դառնում է dui /twei/:
Մանդարինի տարբեր բարբառներում միջին չինարենի վերջնական դադարները ենթարկվել են որոշ զարգացումների։ Ստորին Յանցզիի և հյուսիսարևմտյան բարբառներում դրանք դարձել են հագագային դադար։ Ուրիշ բարբառներում դրանք անհետացել են՝ ձայնավորի վրա թողնելով տարբեր ազդեցություններ։ Արդյունքում՝ Պեկինի մանդարինը և հյուսիսարևելյան մանդարինը ենթարկվել են ավելի շատ ձայնավորների միաձուլման քան մանդարինի այլ տարբերակները։ Օրինակ.
Ծանոթագրություններ
Կատեգորիա:Չինաստանի լեզուներ
Յադվիգա Բեգանսկայա
Յադվիգա Բեգանսկայա (Ядвіга Іосіфаўна Бяганская, ), բելառուս գրող, թարգմանիչ։
Կենսագրություն
Յադվիգա Բեգանսկայան ծնվել է 1908 թվականին Արևելյան Սիբիրի Ուլան-Ուդե քաղաքում, Բելառուսից Սիբիր տեղահանված ընտանիքում։ 1922 թվականին ընտանիքը վերադարձել է Բելառուս, 1924 թվականից բնակվել են Մինսկում։ 1930 թվականին Յադվիգա Բեգանսկայան ավարտել է Բելառուսի պետական համալսարանի մանկավարժական ֆակուլտետի գրականության և լեզվաբանության բաժինը։ 1956-1963 թվականներին եղել է բելառուսական ռադիոյի խմբագիրը ։
Գրական գործունեությունն սկսել է բանաստեղծություններով։ 1954 թվականին լույս է տեսել նրա «Հեռու հյուսիսում» վիպակը։ Մանուկների համար գրել է «Ժենյայի մարի աղավնին» պատմվածքների ժողովածուն (1958), «Հանդիպում ծովի հետ» վիպակը (1962), ամենափոքրիկների համար «Զոսյայի աստղիկը» գրքույկը (1965), «Ամեն մեկը երազում է Կոլոմբոս դառնալ» ընտիր երկերի ժողովածուն (1968), պատմվածքներ Լենինի մասին՝ «Շուշա գետի հովտում» (1977) ։
Մահացել է 1992 թվականի ապրիլի 3-ին Մինսկում։
GOT7
Got7 (հանգըլ՝ 갓세븐), հարավկորեական քեյ փոփ բոյ բենդ, որը ձևավորվել է JYP Entertainment-ի հովանավորությամբ 2014 թվականին։ Խումբը ունի յոթ անդամ՝ ավագ ՋեյԲին, Մարկը, Ջինյոնը, Ջեքսոնը, Յոնգջեն, ԲեմԲեմը և Յուգյոմը։ Խմբում կան մասնակիցներ Հարավային Կորեայից, Հոնգ Կոնգից, Թայլանդից և ԱՄՆ-ից։
Խմբի առաջնաելույթային մինի ալբոմը կոչվում է «Got It?», թողարկվել է 2014 թվականի հունվարի 20-ին։ Հոկտեմբերի 22-ին առաջնաելույթ են ունեցել Ճապոնիայում, առաջին ճապոներեն երգը կոչվում է «Around the World»:
Դեբյուտից առաջ
Անդամներից երկուսը՝ ՋեյԲին և ՋիԷռը հիմա Ջինյոն), 2012 թվականին հանդես են եկել, որպես դուետ՝ JJ Project անունով, «Bounce» երգով, մինչ Մարկը, Ջեքսոնը, ԲեմԲեմը և Յուգյոմը մասնկացում էին Mnet հեռուստաալիքի «Who is Next: WIN» ռեալիթի շոուի 4-րդ էպիզոդին, որը հեռարձակվել է 2013 թվականի սեպտեմբերի 6-ին ։
2014. Առաջնաելույթ «Got It?» մինի ալբոմով, «Got Love», «Identify» և «Around the World»
Խումբը թողարկել է իր առաջին մինի ալբոմը՝ «Got It?», 2014 թվականի հունվարի 20-ին։ Խումբը զբաղեցրեց առաջին տեղը «Billboard World Albums chart»-ում և 2-րդ տեղը «Gaon Album Chart»-ում ։ Խումբը առաջին կենդանի ելույթը ունեցավ 2014 թվականի հունվարի 16-ին, «M! Countdown»-ում իրենց դեբյուտային «Girls Girls Girls» երգով։
Got7 խումբը պայմանագիր կնքեց Sony Music-ի ենթալեյբլ Epic Records-ի հետ, որպեսզի համագործակցեն ճապոնական շոու բիզնեսի հետ և ելույթ ունեցան ապրիլի 4-ին Տոկիոյում ։
Նրանց երկրորդ մինի ալբոմը, որը կոչվում է «Got Love», թողարկվեց հունիսի 23-ին՝ «A» տեսահոլովակի հետ միասին, որի գրել էր Պայ Ջին Յոնգը ։ 2014 թվականի նոյեմբերին, խումբը թողարկեց առաջին լիամետրաժ ալբոմը, որը կոչվում է «Identify», դրա հտ համատեղ թողարկվեց «Stop Stop It» տեսահոլովակը ։ Identify ալբոմը առաջին շաբաթը գլխավորել է «Gaon's Weekly Album Sales Chart»-ը, իսկ «Stop Stop It» երգը զբաղեցրել է 4-րդ հորիզոնականը «Billboard World Digital Songs chart»-ում ։
2015. «Love Train», «Just Right», «Laugh Laugh Laugh» և «Mad»
2015 թվականի հունիսի 10-ին, նրանք թողարկեցին երկրորդ ճապոնական սինգլը՝ «Love Train»: Սինգլը զբաղեցրել է 4-րդ հորիզոնականը «Oricon» ճապոնական չարտում ։
Խումբը թողարկել երրորդ մինի ալբոմը, որը կոչվում է «Just Right», 2015 թվականի հուլիսի 13-ին ։ Գլխավոր սինգլը ուներ հենց նույն անունը, այն զբաղեցրել է 3-րդ հորիզոնականը «Billboard World Digital Songs Chart»-ում ։
Սեպտեմբերի 23-ին խումբը թողարկել է «Laugh Laugh Laugh» երրորդ սինգլը և դրա բի-սայդը՝ «Be My Girl» : Այն հենց թողարկման օրը վաճառվել է 14,000 օրինակով և զբաղեցրել է առաջին տեղը «Oricon»-ում ։
Սեպտեմբերի 29-ին խումբը թողարկել է «Mad» չորրորդ մինի ալբոմը՝ «If You Do» տեսահոլովակով ։
2016. «Flight Log: Departure» և «Fly» շրջագայություն
2016 թվականի մարտի 21-ին խումբը թողարկել է հինգերորդ մինի ալբոմը, որը կոչվում է «Flight Log: Departure» : Մարտի 31-ին խումբը զբաղեցրել է 45-րդ հորիզոնականը «Billboard Artist 100 chart»-ում։ «Flight Log: Departure» ալբոմը զբաղեցրել է 2-րդ տեղերը «Billboard Heatseekers album chart»-ում և «Billboard World albums chart»-ում։
Ապրիլի 12-ին խումբը թողարկեց «Home Run» երգը։
Արտաքին հղումներ
Կատեգորիա:JYP Entertainment Կատեգորիա:Հարավկորեական երաժշտական խմբեր Կատեգորիա:Քեյ փոփ երաժշտական խմբեր
Յոհջի Յամամոտո
Յոհջի Յամամոտոն (山本 耀司, Yamamoto Yōji, ), բազմաթիվ մրցանակներ շահած և ազդեցիկ ճապոնացի նորաձևության դիզայներ է՝ հաստատված Տոկիոյում և Փարիզում։ Նա համարվում է վարպետ դերձակ , ով իր վարպետությամբ համեմատվում է այնպիսիների հետ, որպիսին է Մադելեն Վիոնեն է, և հայտնի է իր ավանգարդիստական կարվածնքերով՝ ազդված ճապոնական դիզայնի էսթետիկայից։
Նորաձևության ոլորտում նրա կարևոր ներդրումների համար ստացած առավել բարձրարժեք մրցանակների մեջ են մտնում Ordre des Arts et des Lettres-ի Շավելյեն, Ճապոնիայի պետական Պատվո մեդալը՝ կարմիր ժապավենով (որը շնորհվում է ակադեմիական և արտիստիկ ոլորտներում անգնահատելի ներդրումների համար), Ordre national du Mérite-ը, Royal Designers for Industry-ն և Նորաձևության համաշխարհային կազմակերպության Դիզայնի վարպետ մրցանակը
Վաղ կյանք
Ծնված Տոկիոյում, Յամամոտոն ավարտել է Կեյոյի համալսարանը՝ իրավագիտության աստիճանով 1966 թվականին։ Նրա հետագա ուսումնառությունը նորաձևության դիզայնի ոլորտում Բունկա Նորաձևության քոլեջում բերեցին ակադեմիական աստիճանի 1969 թվականին ։
Դիզայներ
Յամամոտոյի դեբյուտը Փարիզում եղավ 1981 թվականին։ Նյու Յորք Թայմզի հետ 1983 թվականի իր հարցազրույցում Յամամոտոն իր դիզայներական աշխատանքի մասին ասել է․ «Ես կարծում եմ՝ իմ՝ տղամարդկանց հագուստները նույնքան լավ են նայվում կանանց վրա, որքան իմ՝ կանանց հագուստները […] Երբ ես սկսեցի դիզայնով զբաղվել, ես ուզում էի տղամարդու հագուստ կարել կանանց համար »։ Ավելի վերջերս, նա ընդլայնել է խոսքը․ «Երբ ես սկսեցի հագուստ ստեղծել իմ Y's-ի համար 1977 թվականին, իմ ամբողջ ուզածն էր, որ կանայք տղամարդու հագուստ հագնեն։ Ես հասա կանանց համար վերարկուներ կարելու մտքին։ Դա ինձ համար ինչ-որ բան էր նշանակում՝ գաղափարը, որ վերարկուն պաշտպանում կամ թաքցնում է կնոջ մարմինը։ Ես ուզում էի պաշտպանել կնոջ մարմինը ինչ-որ բանից․ գուցե տղամարդկանց աչքերից կամ սառը քամուց» ։
Նրա շուկայականորեն հաջողված հիմնական գիծը՝ Yohji Yamamoto-ն (կանանց/տղամարդկանց համար) և Y's-ը շատ հանրաճանաչ են Տոկիոյում։ Այս երկու գծերընաև հասանելի են նրա պաշտոնական խանութներում Նյու Յորքում, Փարիզում և Անտվերպում, ինչպես նաև բարձր նորաձևության սրահներում ամբողջ աշխարհում։ Նրա այլ հիմնական գծերից են Pour Homme-ը, Costume d'Homme-ը, ինչպես նաև դիֆֆուզիոն գիծ Coming Soon-ը։
Յամամոտոյի հանրաճանաչության պատճառներից մեկը նրա համագործակցություններն են այլ նորաձևության բրենդների հետ՝ ներառյալ Ադիդասի (Y-3), Հերմեսի, Միկիմոտոյի և Մանդարինա Դաքի հետ, ինչպես նաև այնպիսի արվեստագետների, ինչպիսիք են Թինա Թրները, Սըր Էլթոն Ջոնը, Placebo-ն, Տակեշի Կիտանոն, Փինա Բաուշը և Հայներ Մյուլլերը։
Ընտանեկան կյանքը
Յամամոտոյի դուստրը՝ Լիմի Յամամոտոն, հետևել է հոր ճանապարհին։ Նրա դեբյուտը որպես նորաձևության դիզայներ եղել է Տոկիոյի Նորաձևության շաբաթվան 2000 թվականին, նա ցուցադրվել է Տոկիոյում 2000-2007 թվականներին, և ներկայացել է Փարիզի քննադատությանը 2007 թվականին։ Նրա բրենդի անունը LIMI feu է։
Ծանոթագրություններ
Կատեգորիա:Տոկիո քաղաքում ծնվածներ Կատեգորիա:Ճապոնացի դիզայներներ Կատեգորիա:Ճապոնական ապրանքանիշեր
Մարի Լոր
Մարի Լոր (Marie Lohr, ), կինոյի և թատրոնի ավստրալացի-բրիտանացի դերասանուհի ։
Կենսագրություն
Մարի Լորը ծնվել է Սիդնեյում, Նոր Հարավային Ուելսում, Մելբուրն օպերայի տան տնօրենի՝ Լյուիս Ջեյ Լորի և նրա կնոջ՝ անգլիացի դերասանուհի Քեյթ Բիշոպի ընտանիքում ։ Նրա քեռին՝ Ալֆրեդ Բիշոպը, ինչպես նաև իր բարեկամներ Ուիլյամ Հանթերը և Քենդալ Մեդջը նույնպես եղել են դերասաններ ։
Կարիերա
Մարի Լորը իր կարիերան սկսել է Սիդնեյում, The World Against Her ներկայացմամբ, երբ չորս տարեկան էր։ Իր դեբյուտը Լոնդոնում կայացել է 11 տարեկանում The Man Who Stole the Castle ներկայացմամբ ։ 1929 թվականին Լոուրենս Օլիվիեի հետ խաղացել է «Beau Geste» բեմադրության մեջ։
Մարին առաջին անգամ կինոյում հայտնվել է 1932 թվականին (Aren’t we All?)։ Նկարահանվել է Ջորջ Բեռնարդ Շոուի ստեղծագործությունների երկու էկրանավորումներում ։ Մահացել է 1975 թվականին՝ 84 տարեկան հասակում։ Թաղված է Լոնդոնի արևմուտքում՝ Բրոմփթոնյան գերեզմանոցում։
Ծանոթագրություններ
Կատեգորիա:Ավստրալիացի դերասանուհիներ Կատեգորիա:Բրիտանացի դիվանագետներ Կատեգորիա:Ավստրալիացի կինոդերասանուհիներ Կատեգորիա:Անգլիացի կինոդերասանուհիներ
Արա Սահակյան
Արա Հակոբի Սահակյան, հայ քաղաքական գործիչ, դիվանագետ, ՀՀ արտակարգ և լիազոր դեսպան։
Ծանոթագրություններ
Կատեգորիա:ՀՀ արտակարգ և լիազոր դեսպաններ Կատեգորիա:Հայ դիվանագետներ Կատեգորիա:Դիվանագետներ այբբենական կարգով Կատեգորիա:ԵՊՀ շրջանավարտներ Կատեգորիա:ՀՀ ԱԺ 1-ին գումարման պատգամավորներ Կատեգորիա:Հայաստանի Հանրապետության արտակարգ և լիազոր դեսպանի դիվանագիտական աստիճան ունեցող անձինք Կատեգորիա:Հայ քաղաքական գործիչներ
Գուգլակի լեռներ
Գուգլակի լեռներ, լեռներ պատմական Կիլիկիայում, Կիլիկյան Տավրոս լեռնահամակարգում, նրա արևելյան մասում։ Ձգվում են Գուգլակի լեռնանցքի մոտերքից մինչև Սիս ու Հաճն ։
Ծանոթագրություններ
Կատեգորիա:Կիլիկիայի լեռներ
Պասկուալ Պաուլի
Պասկալ Պաուլի (Իտալ.Filipo Antonio Pasquale de՝ Paoli, Ֆր.Pascal Paoli, ), Կորսիկական քաղաքական ու ռազմական գործիչ, Կորսիկական Հանրապետության ղեկավար 1755-1769 թթ. Նապոլեոնական մարտերի մասնակից։
Կենսագրություն
Ծնվել է 1725 թվականի ապրիլի 6-ին Մորոսալյա տեղանքում Կորսիկայում։
1739 թվականին իր հոր գեներալ՝ Ջաչինո Պաուլիի հետ գենուեսցիների կողմից աքսորվում է Նեապոլ ու այնտեղ ստանում կրթություն ռազմական դպրոցում։
1755 թվականի սկզբին Պաոլին վերադառնում է Կորսիկա, որտեղ պատերազմ էր ընթանում գենուեսցիների դեմ, որը սկսվել էր դեռ նրա հոր օրոք։ Ապրիլի 20-ին Պաոլին պատրիոտների կողմից ընտրվում է երկրի ղեկավար՝ գեներալ-կապիտանի կոչումով։ Հանգստացնելով երկրի քաղաքական վիճակը Պաոլին դուս է վռնդում երկրի ծովային տարաղքներից ջենովացիներին որտեղ վերջիններս ունեին 4 ամուր կառույցներ։
1763 թվականին Պաոլին 600 որսորդների օգնությամբ գրավեց Կապրարու կղզին, որտեղից առանց դիմադրության ահաբեկման էր ենթարկում ջենովացի առևտրականներին, որոնք որ հարկարդված էին օգնություն խնդրել Ֆրանսիայի կառավարությունից։ Սակայն Լյուդովիկոս XV-ը ընդամենը 6000 զինվոր ուղարկեց ամրոցները պաշտպանելու համար, ինչը շատ քիչ էր և ջենովացիները ստիպված էին շարունակել պաշտպանել իրենց առևտրական ուղիները սեփական ուժերով։ Այդ ժամանակ Ջենովայի կառավարությունը որոշեց վաճառել Կորսիկան Ֆրանսիային։ Լյուդովիկոս XV-րդը մի շարք առաջարկություններ արեց որպեսզի թեքի Պաոլիին դեպի իր կողմը, բայց նրա ջանքերը անհաջողությամբ պսակվեցին։ Այդ ժամանակ կղզի ժամանեցին մարկիզ Մարբուան ու կոմս Վոն 20 000 զինվորներով։ Պաոլին դեռ մեկ տարի դիմադրում էր, բայց 1769 թվականի մայիսի 9-ին պարտություն կրելուց հետո Պոնտե-Նուովոի ճակատամարտում հարկադրված էր փախչել Անգլիա
Մի քանի տարի անց Ֆրանսիայի ազգային խորհուրդը նրան առաջարկեց հետ վերադառնալ։ 1790 թվականին Պաոլին նշանակվում է Բաստիայի պարեկ։
1793 թվականի մայիսի 3-ին Կորսիկայի ազգային սեյմը Պաոլիին նշանակեց Կորսիակա կղզու նախագահ ու երկրի բանակի գեներալիսիմուս։ Ֆրանսիայի ազգային կոնվետը նրանից հաշվետվություն պահանջեց և այն չստանալով Պաոլիին հայտարարեց ազգի դավաճան։ Կղզու բնակիչների մեծամասնությունը հատկապես Բոնապարտների ընտանիքը մնացին հավատարիմ Ֆրանսիային, բայց Պաոլին անգլիական զորքերի օգնությամբ մաքրեց կղզին ֆրանսիացիներից ու նրանց հետևողներից։
Սակայն Անգլիան գործում ելնելով իր շահադիտական նպատակներից, նրանք համարում էին այդ կղզին իրենց սեփականությունը։ Պաոլին պահպանում չնչին ազդեցություն ու ապրում էր փոխ-արքա Էլիոտի հետ անհանդուրժելի հակամարտության մեջ։
Զրկվելով որևէ ազդեցությունից Կորսիկայում Պաոլին 1796 թվականին մեկնում է Անգլիա հաստատվելով Լոնդոնի մերձակայքում ու ստանում գանձարանից 2000 ֆունտ ստեռլինգ տարեկան վճար։
Պաոլին մահացել է 1807 թվականի փետրվարի 5-ին ու թաղվել Լոնդոնի Վեստմինստերյան աբբայությունում, հետագայում նրա աճյունը տեղափոխվել ու թաղվել է նրա հարազատ Մորոսալյա գյուղում։ Պաոլիի անունով է կոչվում Կորսիկայի համալսարանը։
Ծանոթագրություններ
Կատեգորիա:Ֆրանսիայի քաղաքական գործիչներ Կատեգորիա:Չճանաչված երկրների ղեկավարներ Կատեգորիա:Լոնդոնի թագավորական ընկերության անդամներ Կատեգորիա:Ֆրանսիացի ռազմական գործիչներ
Մամա (ֆիլմ)
«Մամա» (Mama), սարսափ ժանրի դրամա ֆիլմ՝ նկարահանված 2013 թվականին։ Ֆիլմի ռեժիսորը Անդրես Մուսկետտին է, ով իր իսկ կողմից 2008 թվականին նկարահանված համանուն կարժամետրաժ ֆիլմի մոտիվներով է նկարահանել։ Ֆիլմի գործադիր պրոդյուսերը Գիլյերմո դել Տորոն է։ Դրամայի համաշխարհային պրեմիերան տեղի է ունեցել 2013 թվականի հունվարի 18-ին։
Սյուժե
Անտառի թավուտում գտնվող լքված խրճիթում հայտնաբերվում են երկու աղջիկ։ Խորհրդավոր կերպով նրանք հինգ տարի ապրել են դատարկ տանը։ Գտնված որբերին հայտնաբերում են միակ հարազատները՝ երիտասարդ զույգը։ Բայց աղջիկները միայնակ չեն, նրանք ունեն մայրիկ՝ ով գալիս է խավարից...
Կարծիքներ
Ֆիլմը քննադատների և հանդիսատեսի կողմից ընդունվեց ոչ միանշանակ։ Ըստ Rotten Tomatoes կայքի ֆիլմի վարկանիշը կազմել է 6 բալ հնարավոր 10-ից ։ Metacritic-ում՝ 57 բալ 100-ից ։
IMDb կայքում վարկանիշը կազմել է 6,3 բալ 10-ից ։ CinemaScore - ընկերություն, որը զբաղվում է շուկայի հետազոտություններով, հարցում իրականացրեց հանգստյան օրերին կինոթատրոններից դուրս եկած հանդիսատեսի հետ։ Ըստ արդյունքի միջին գնահատականը եղել է 5 բալանոց սանդղակով «չորսից հանած» ։
Մրցանակներ և նոմինացիաներ
«Ոսկե թրեյլեր» մրցանակ (2013).
Ժերարմերի կինոփառատոն (2013).
Կանադայի ռեժիսորների գիլդիա (2013).
Պալմ-Սպրինգսի միջազգային կինոփառատոն (2013).
Fright Meter Awards (2013).
Key Art Awards (2013).
Սատուռն մրցանակ (2014).
Արտաքին հղումներ
Կատեգորիա:2013 ֆիլմեր Կատեգորիա:Կանադական սարսափ ֆիլմեր Կատեգորիա:Իսպանական ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր ուրվականների մասին Կատեգորիա:Universal Pictures ֆիլմեր Կատեգորիա:Տորոնտոյում նկարահանված ֆիլմեր Կատեգորիա:Կանադական ֆիլմեր
Վաիլ Գոնիմ
Վաիլ Սաիգ Աբբաս Գոնիմ (وائل سعيد عباس غنيم, ), ինտերնետային ակտիվիստ և համակարգչային ինժեներ։ 2010 թվականի հունվարից՝ Google ընկերության մարքետինգային տնօրենն է Մերձավոր Արևելքում և Հյուսիսային Աֆրիկայում ։ 2011 թվականին նա համաշխարհային ճանաչում է ձեռք բերել որպես Եգիպտական հեղափոխության ակտիվիստ ։
Կենսագրություն
Վեյլ Գոնիմը ծնվել է 1980 թվականի դեկտեմբերի 23-ին Կահիրեում՝ միջին դասի ընտանիքում և մեծացել է Միացյալ Արաբական Էմիրություններում ։
Կրթություն
2004 թվականին ավարտել է Կահիրեի համալսարանը՝ ստանալով համակարգչային ինժեներիայի բակալավրի աստիճան։ 2007 թվականին գերազանցությամբ ավարտել է Կահիրեի ամերիկյան համալսարանը՝ ստանալով մագիստրոսի աստիճան մարքեթինգի և ֆինանսների բնագավառում ։
Կարիերա
2002-2005 թվականներին աշխատել է Gawab ընկերությունում, որը տրամադրում է էլեկտրոնային փոստի ծառայություն։ 2005-2008 թվականներին ղեկավարել է Mubasher.info պորտալի թիմը՝ աշխատելով կապիտալի շուկայի ոլորտում ։
2008 թվականի նոյեմբերից աշխատում է Google ընկերությունում։ Նախ Google Եգիպտոսում եղել է տարածաշրջանային մենեջեր ապրանքների և մարքեթինգի գծով Մերձավոր Արևելքում և Հյուսիսային Աֆրիկայում, իսկ 2010 թվականի հունվարից աշխատում է Դուբայի գրասենյակում որպես մարքետինգի գծով տնօրեն Մերձավոր Արևելքում և Հյուսիսային Աֆրիկայում։
Մասնակցություն 2011 թվականի Եգիպտական հեղափոխությանը
2011 թվականի հունվարին Վաիլ Գոնիմը, որ աշխատում էր Google-ում, խնդրել է իրեն թույլ տալ վերադառնալ Եգիպտոս՝ որպես պատճառ նշելով «անձնական խնդիրը» ։ Գոնիմը եղել է Եգիպտոսում բողոքի ակցիաների համակարգման ֆեյսբուքյան էջի ադմինիստրատորը ։ Հունվարի 27-ին տեղի ունեցած անկարգությունների ընթացքում նա անհետացել է։ Նրա ընտանիքը լրատվամիջոցներին հայտնել է, որ նա անհայտ կորել է։ Google-ը նույնպես հայտարարություն է տարածել, որը հաստատում է նրա անհետացումը։ Բազմաթիվ բլոգերներ սկսել են արշավ` նրա գտնվելու վայրը որոշելու համար։ Փետրվարի 5-ին եգիպտացի ընդդիմադիր Մոստաֆա Ալնագարը հայտարարել է, որ Գոնիմը կենդանի է և ձերբակալված է իշխանությունների կողմից ։ Փետրվարի 6-ին Amnesty International-ը պահանջել է, որ եգիպտական իշխանությունները բացահայտեն Գոնիմի գտնվելու վայրը և ազատ արձակեն նրան ։
Գոնիմն ազատ էր արձակվել փետրվարի 7-ին՝ 11 օրվա ձերբակալությունից հետո։ Ազատ արձակվելուց հետո նրան դիմավորել են բարձրաձայն ճիչերով ու ծափահարություններով, երբ նա հայտարարել է․ «Մենք չենք հրաժարվի մեր պահանջներից, և սա ռեժիմի վերջն է» ։
Նույն օրը Գոնիմը ելույթ է ունեցել եգիպտական DreamTV ալիքով։ Հարցազրույցում նա կրկին կոչ է արել տապալել Մուբարաքի վարչակարգը ։
Փետրվարի 9-ին Գոնիմը դիմել է Թահրիր հրապարակում հավաքված մարդկանց՝ ասելով․ «Հիմա առանձին անհատների, կուսակցությունների կամ շարժումների ժամանակը չէ։ Հիմա ժամանակն է, որ բոլորս ասենք միայն մեկ բան՝ Եգիպտոսը ամենից կարևորն է» ։
Գիտնական Ֆուադ Աջամին հեղափոխության մասին գրել է․
"Ամբոխը չէր հավաքվել այրոլլայի կողմից տուրբանում։ Սա 1979 թվականի Իրանը չէ։ Google-ի երիտասարդ ղեկավար աշխատակից Վաիլ Գոնիմն էներգիա տվեց այս բողոքի ակցիային այն ժամանակ, երբ այն կարող էր ենթարկվել այն համոզմանը, թե այդ ռեժիմը և նրա առաջնորդն անխորտակելի են ։"
Անձնական կյանք
Վահել Գոնիմն ամուսնացած է ամերիկուհի Իլկա Յոհանսոնի հետ ։ Նրանք ունեն երկու երեխա՝ Իսրան և Ադամը  ։
Ուելսլի քոլեջ
Ուելսլի քոլեջ, սա ազատ արվեստների կանացի, մասնավոր քոլեջ է, որը բացվել է 1875 թվականին։ Ներկայումս նրա նպատակը «ազատ արվեստների բնագավառում կանանց գերազանց կրթությունը, ովքեր աշխարհի վրա ազդեցություն կունենան»։ Քոլեջի նշանաբանը՝ «Non Ministrari sed Ministrare» (Չընդունել ծառայություն, այլ ծառայել), արտացոլում է առաքելոթյունը։
Քոլեջում խմբերը կազմվում են 12-14 ուսանողուհիներից, իսկ ուսանողուհիների թվային հարաբերությունը դասավանդողների թվին մոտավորապես 9:1 է: Քոլեջի գրադարանը պարունակում է ավելի քան 1,5 միլիոն գիրք, ամսագիր, բժշկական գրառումներ, քարտեզներ պահպանության այլ օբյեկտների փաստաթղթեր ։
Քոլեջում գործում է հատուկ ծրագիր, որի շնորհիվ կրթություն են ստանում այն կանայք, ովքեր այս կամ այն պատճառներով չեն կարողացել բակալավրի դիպլոմ ստանալ։
Այս քոլեջը Մասաչուսեթսի տեխնոլոգիական ինստիտուտի հետ միասին հետազոտվեց Բենսոն Սնայդերի կողմից՝ իր՝ «Թաքնված ուսանողական կյանք» (1970) աշխատության մեջ, որում հեղինակը գալիս է այն եզրակացության, որ բազմաթիվ կուտակված խնդիրներ և չիրականացված պահանջներ խանգարում են ուսանողների արվեստագիտական մտածողությանը և անկախ զարգացմանը։
Երկար ժամանակ Ուելսլի քոլեջից ավելի շատ կին էր դուրս գալիս, ով հասել էր մասնագիտական զգալի հաջողությունների, քան որևէ այլ ուսումնական հաստատությունից ։
Ավանդույթներ
Յուրաքանչյուր տարվա շրջանավարտ ծառ է տնկում քոլեջի ճամբարային հատվածում։ Յուրաքանչյուր ծառ ունի իր քարը, որի վրա գրված է տնկման տարեթիվը, քարը ծառի արմատներին մոտ է դրվում։
Գրականության մեջ
Ջերոմ Սելինջերի «Մարդը, ով ժպտում էր» պատմության կերպարներից մեկը՝ Մերի Հադսոնը, սովորել էր Ուելսլի քոլեջում։
Կինոյում
«Մոնա Լիզայի ժպիտը» ֆիլմի գործողությունը զարգանում է հենց այդ նույն քոլեջում։
Գետիկդաղ
Գետիկդաղ, լեռնաշղթա Հայկական Տավրոսի արևելյան, Վանից հարավ-արևմուտք, Սարանց գյուղի հյուսիսային կողմում ։
Ուելսլի քոլեջ
Արտաքին հղումներ
Կատեգորիա:Համալսարաններ այբբենական կարգով
Գետիկդաղ
Ծանոթագրություններ
Կատեգորիա:Հայկական լեռնաշխարհի լեռնաշղթաներ
Բենիլյուքսի դրոշ
Բենիլյուսքսի դրոշը Բենիլյուքս միջպետական կազմակերպության ոչ պաշտոնական խորհրդանիշն է։ Դրոշը ստեղծվել է 1957 թվականին Բելգիա-Հոլանդիա-Լյուքսեմբուրգյան համագործակցության կոմիտեի կողմից ։
Նկարագրություն
Դրոշն իր մեջ է կրում բոլոր այն երկրների դրոշների սիմվոլները, որոնք անդամակցում են այդ կազմակերպությանը ՝ Բելգիա,	Լյուքսեմբուրգ, Նիդերլանդներ։ Կարմիր գիծը վերցված է Լյուքսեմբուրգի դրոշից, կապույտ գիծը՝ Նիդերլանդների դրոշից, իսկ սև գիծը և դեղին առյուծը, որը նայում է դեպի ձախ, վերցված է Բելգիայի զինանշանից։ Ինչպես նաև առյուծը խորհրդանշում է Բենիլյուքսի ողջ տարածքը, քանի որ նրա պատկերը կա Նիդերլանդների զինանշանի և Լյուքսեմբուրգի զինանշանի վրա ։
Ծանոթագրություններ
Կատեգորիա:Բենիլյուքս
Հայաստանի սփյուռքի նախարարություն
Հայաստանի սփյուռքի նախարարությունը գործադիր իշխանության հանրապետական մարմին է, որը մշակում և իրականացնում է Հայաստան-Սփյուռք գործակցության զարգացման, Հայաստանի, հայ ժողովրդի վարկանիշն ամրապնդող համահայկական նպատակային ծրագրեր, նպաստում համահայկական կրթական ծրագրերի իրականացմանը, Սփյուռքի հայկական դպրոցների հանրակրթական և մեկօրյա դպրոցների զարգացմանը, աջակցում է հայապահպան գործունեությանը, մշակութային ժառանգության պահպանմանը, զարգացմանը և տարածմանը, այլալեզու և այլադավան հայերի շրջանում հայկական ազգային ինքնության հաստատմանն ու արմատավորմանը, նրանց «հայադարձությանը», աջակցում աշխարհասփյուռ հայերի հայրենադարձությանը և Սփյուռքի հայ երիտասարդների ուխտագնացությանը Հայաստան։
Նախարարության ենթակայության ներքո է գործում «Հայերն այսօր» եռալեզու (արևելահայերեն-արևմտահայերեն, անգլերեն, ռուսերեն) էլեկտրոնային պարբերականը ։
2009 թվականից սփյուռքահայ երիտասարդներին Հայաստանի պատմությանը, մշակույթին, հասարակական կյանքին, հոգևոր և ընտանեկան ավանդույթներին ծանոթացնելու նպատակով նախարարությունն իրականացնում է «Արի տուն» ծրագիրը, իրականացնում է «Սփյուռք» ամառային դպրոց ծրագիրը ։ Նախատեսվում է Կառավարության օպտիմալացման արդյունքում լուծարել 2019 թվականին։ Գործառույթները կատարելու է Վարչապետի հատուկ հանձնարարությունների դեսպանը։
Կառուցվածք
Գործառույթները փոխանցված են Սփյուռքի գործերի գլխավոր հանձնակատարին։
Հայաստանի սփյուռքի նախարարության մեդալներ
Հայաստանի սփյուռքի նախարարությունը Հայաստան-Սփյուռք գործակցության զարգացման տարբեր բնագավառներում անհատներին ու կազմակերպություններին խրախուսելու նպատակով շնորհում է հետևյալ մեդալները՝
Քննադատություն
Դիվանագետ Արա Պապյանի կարծիքով, Սփյուռքի նախարարության գոյությունը արդարացված կլիներ միայն այն պարագայում, երբ այն իրականում ներգաղթ կազմակերպեր. Եթե նախարարության բուն նպատակը լիներ ներգաղթ կազմակերպելը դեպի Հայաստան և նախարարությունը կոչվեր Ներգաղթի նախարարություն, ինչպես Իսրայելում, երբ նույն նախարարությունը ամեն տարի տասնյակ հազարավոր ներգաղթյալներ է բերում, ապա դրա գոյությունն արդարացված կլիներ։ Բայց եթե մենք այսօր գտնում ենք, որ հնարավոր չէ ներգաղթ կազմակերպել տնտեսական, քաղաքական և այլ պատճառներով, ուրեմն պետք չէր շտապել Սփյուռքի նախարարություն ստեղծելու հարցում :
Տես նաև
Կատեգորիա:Հայաստանի սփյուռքի նախարարություն Կատեգորիա:2008 հիմնադրումներ Հայաստանում
Գիհարո համայնք
Գիհարո համայնք (Ֆրանսերեն՝ Commune de Giharo), մեկն է Բուրունդիի Հանրապետության 117 համայնքներից։ Մտնում է Ռուտանա շրջանի մեջ՝ որպես համայնք ։ Այն Ռուտանա շրջանի վեց համայնքներից մեկն է։
Աղբյուրներ
Կատեգորիա:Ռուտանա շրջանի բնակավայրեր
Զանգի (հավելված)
Զանգի, հայկական հավելված, որը թույլ է տալիս անվճար հաղորդագրություններ ուղարկել, զանգել ու տեսազանգեր կատարել համացանցի օգնությամբ։ Zangi-ն ընդգրկում է նաև ակնթարթային հաղորդագրություն (չատ)։
Պատմություն
2013 թվականին ստեղծվեց Zangi ընկերությունը, որը զարգացնում էր նորագույն հաղորդակցման տեխնոլոգիաները։ Ընկերության հիմնադիր-տնօրենն է Վահրամ Մարտիոսյանը։ 2015 թվականին ընկերությունը պաշտոնապես թողարկեց համանուն հավելված։ Բազմաթիվ ընկերություններ Եվրոպայից, Ասիայից և ԱՄՆ-ից օգտագործում են Zangi բիզնես լուծումները ։ 2017 թվականին գործարկվեց Zangi հավելվածի նորագույն տարբերակը՝ ամբողջովին նոր տեսքով։
Նկարագիր
Հավելվածն ունի պարզ ու հասկանալի ինտերֆեյս, ինչը հեշտացնում է օգտագործումը։ Zangi-ի միջոցով կարելի է փոխանցել նկարներ, հոլովակներ, txt., doc., xlsx., և pdf ընդլայնմամբ ֆայլեր։ Zangi-ում առկա է ձախլիկների համար նախատեսված ստեղնաշարի շարվածք։ Zangi-ն ապահովում է մաքուր և չընդհատվող ձայնային և տեսազանգեր նույնիսկ համացանցային թույլ միացման դեպքում։ Նույն ինտերնետ կապի պայմաններում Zangi-ն կարող է տեղափոխել մոտ 20 տոկոսով ավելի շատ տվյալներ և ապահովել 720p թույլատրությամբ տեսազանգեր ։ Հավելվածը բջջայինից հնարավորինս քիչ ռեսուրս է օգտագործում։ Zangi-ով հնարավոր է զանգ կատարել դեպի Zangi չունեցող հեռախոսահամար՝ օգտագործելով Zangi-Out-ը, սակայն այս ծառայությունը վճարովի է ։ Zangi-ի հայ օգտատերերի համար թողարկվել է հայկական սթիկերների փաթեթ ։
Հաղորդակցության անվտանգություն
Zangi-ն չի գաղտնալսվում և տվյալները սերվերներում չեն պահպանվում։ Ամբողջ հաղորդակցությունը ծածկագրված է և Zangi-ն չի պահպանում հաղորդագրություններն ու կոնտակտները։
Zangi-ի գլխավոր տնօրենը նշել է. "«Նախևառաջ մենք մեզ շատ ավելի հանգիստ ենք զգում, քանի որ ոչ մի կառավարություն առիթ չունի մեզ ճնշելու, տվյալներ պահանջելու։ Մենք այդ տվյալները պարզապես չունենք։ Երկրորդը, այս քաղաքականության շնորհիվ հաջողվում է խուսափել հսկայական ծախսերից, որը պետք կգար big data հավաքագրելու դեպքում» ։"
Հասանելիություն
Zangi-ին հասանելի է iOS և Անդրոիդ օպերացիոն հարթակներով աշխատող սարքերի համար։ Ստեղծվում է Desktop տարբերակը Վինդոուսի և Mac-ի համար։
Zangi-ն բեռնել է մոտավորապես 5 միլիոն օգտատեր՝ հիմնականում Հայաստանից, Ռուսաստանից, Եվրոպայի երկրներից և Մերձավոր Արևելքից։
Ծանոթագրություններ
Կատեգորիա:Սոցիալական ցանցեր Կատեգորիա:Ծրագրային ապահովում այբբենական կարգով Կատեգորիա:Կայքեր այբբենական կարգով
Ատապուերկա լեռներ
Ատապուերկա լեռներ (Sierra de Atapuerca) հնագիտական պեղումների վայր Բուրգոս քաղաքի շրջանում (Իսպանիա), որը համարվում է՝ այդ շրջանում հնէաբանական և հնագիտական գտածոների հայտնաբերման արդյունքում հատուկ նշանակության մշակութային օբյեկտ և համաշխարհային ժառանգություն, որը լույս են սփռում մարդու էվոլուցիայի վրա։
Հիմնական գտածոներ
XIX դարի երկրորդ կեսին կատարվել են որոշ հայտնաբերումներ, որոնք մատնանշել են այս տարածքի հնագիտական ​​նշանակությունը։ Սակայն միայն XX դարի վերջին քառորդում սկսվեցին խորը և համակարգված ուսումնասիրություններ, որոնք ապացուցեցին, որ Ատապուերկայում հնագետները հայտնաբերել են Եվրոպայում մարդկային ցեղի էվոլյուցիայի ամենակարևոր վկայությունները։ Այստեղ արդեն հայտնաբերվել և ուսումնասիրվել են ներքին պլեյստոցեն շրջանի ավելի քան մեկ միլիոն տարեկան մնացորդներ, ֆլորայի և ֆաունայի վկայություններ նշված ժամանակաշրջանից մինչև հոլոցեն։
Այս հնագիտական ​​համալիրը 2000 թվականին ստացավ «Մարդասիրական ժառանգություն» կարգավիճակը, իսկ 1997 թվականին Աստուրիայի արքայազնի մրցանակը`գիտության և տեխնոլոգիայի բնագավառում։ Գտածոները լավ պահպանված են։ Քարե գործիքները պատկանում են տեխնոլոգիական էվոլյուցիայի բոլոր փուլերին։ Համալիրի տարածքում հայտնաբերվել են քարանձավային արջի մնացորդներ, որը կոչվում է Ursus dolinensis։ Սակայն ամենակարևոր գտածոները մարդանման կապիկների մնացորդներն են։ Դրանք շատ են և գտնվում են մի քանի շերտերի մեջ։ Դրանցից են Եվրոպայի ամենահին մարդու ոսկորները Homo antecessor, ինչպես նաև Homo sapiens և Homo heidelbergensis։
Պատմություն
1868 թվականին հրատարակվում է մանրամասն նկարագրությունը Մեծ քարանձավի, որն առաջին անգամ նշում է այն, ինչն այժմ կոչվում է «Ոսկրերի քարանձավ» (Sima de los Huesos)։ Սակայն այս տարածքը հայտնի դարձնող հիմնական արդյունքները կապված են այստեղ կառուցված երկաթագծի հետ։ 1896 թվականին Սիերա դե լա Դեմանդայի երկաթգծի կառուցման թույլտվություն է տրվել, որտեղ ստանում էին հանքաքար և ածուխ։ Դրանք տարվում էին Բիսկայա, որտեղ կային վերամշակող գործարաններ։ The Sierra Company Limited-ը պետք է անցկացներ նեղ մետաղյա երկաթուղային գիծ՝ ժայռերի մեջ ակոս փորելով։ Ակոսը անցնում էր կարստային քարանձավներով՝ բացահայտելով բազմաթիվ պալեոնթոլոգիական մնացորդներ։ Աշխատանքն ավարտվել է 1901 թվականին։ Այնուամենայնիվ, ճանապարհը թվում էր ոչ եկամտաբեր է և 1910 թվականին դադարել է գործել։ 1950 թվականին ակոսը, որ ստեղծված էր երկաթգծի համար, բացասական ազդեցություն ունեցավ հնագիտական կոմպլեքսի ստեղծման վրա։ 2013 թվականի վերջում հայտարարվեց, որ Հայդելբերգյան մարդու ԴՆԹ-ի անալիզները, որ բերված էին իսպանական Սիմա դե լոս Ուեսոս քարայրից, ստացված են 400 հազար տարեկան ազդոսկրից։ Դրանք ցույց տվեցին, որ նման են դենիսյան մարդու միտոքնդրիական ԴՆԹ-ին (չնայած նրան, որ աճյունը Սիմա դե լոս Ուեսոսից էր, մոտ էր նեանդերթալցիներին) ։ Դենիսյան ժողովրդի և իսպանական Սիմա դե լոս Ուեսոս քարայրի ժողովրդի ծագումնաբանությունը միտոքոնդրիալ ԴՆԹ-ի գնահատվում է 700 հազար տարի առաջ ։ Այնուամենայնիվ, 2015 թվականին Սիմա դե լոս Ուեսոսի քարայրում երեք օրինակների միջուկային ԴՆԹ-ն ուսումնասիրելիս պարզվեց, որ նրանք արդեն գտնվում էին դեպի նեանդերթալյաններին տանող ուղու վրա ։ Միջուկային ԴՆԹ-ի ուսումնասիրության արդյունքների համաձայն դենիսյան ժողովրդի և նեանդերթալյաններին Սիմա-դե-լոս-Ուեսոս մարդկանց ճյուղի էվոլյուցիոն բաժանումը տեղի է ունեցել մոտավորապես 500 հազար տարի առաջ (ավելի վաղ 430 հազար տարի առաջ) ։
Ծանոթագրություններ
Կատեգորիա:Համաշխարհային ժառանգություն Իսպանիայում
Զդենեկ Ֆիբիխ
Զդենեկ Ֆիբիխ, չեխ կոմպոզիտոր։ Չեխական երաժշտության ամենախոշոր դեմքերից մեկը Բեդրժիխ Սմետանայից և Անտոնին Դվորժակից հետո։
Կենսագրություն
Ծնվել է անտառապահ Յան Ֆիբիխի ընտանիքում։ Մայրը՝ Մարիա Ռյոմիշը ծագումով ավստրիական զարգացած ընտանիքից էր և 1857 թվականին պատանի Զդենեկին սկսեց ուսուցանել դաշնամուր նվագել։ Հետագա կրթությունը Ֆիբիխն ստացավ Վիեննայում (մինչև 1863), ապա՝ Պրահայում։ Նրա առաջին ստեղծագործությունները եղել են երգեր և դաշնամուրային պիեսներ, լարային քառյակի ուրվագրեր, սիմֆոնիա։ 1865―1867 թվականներին Ֆիբիխը կատարելագործվեց Լայպցիգի կոնսերվատորիայում Իգնաց Մոշելեսի (դաշնամուր), Սալոմոն Յադասսոնի և Է. Ֆ. Ռիխտերի (երաժշտության տեսություն) մոտ։ Յադասսոնը նրա մոտ հետաքրքրություն առաջ բերեց բազմաձայնության և Բախի երաժշտության հանդեպ։ Լայպցիգում Ֆիբիխը գրեց երգերի շարք, g-moll երկրորդ սիմֆոնիան և երեք օպերա։ 1868 թվականին երիտասարդ երաժիշտն ուղևորվեց Փարիզ, իսկ մեկ տարի անց՝ Մանհեյմ, որտեղ ավարտեց իր կրթությունը դիրիժոր Վինցենց Լախների մոտ։ 1871 թվականին Ֆիբիխն ապրում և աշխատում էր Պրահայում։ 1873 թվականի փետրվարին նա ամուսնացավ Ռուժենա Խանուշովայի հետ, իսկ սեպտեմբերին նշանակվեց Վիլնյուսի երաժշտական ուսումնարանում որպես դասավանդող։ 1874 թվականին Պրահա վերադառնալուց անմիջապես հետո Խանուշովան մահացավ, իսկ 1875 թվականի ամռանը Ֆիբիխն ամուսնացավ նրա ավագ քրոջ՝ օպերային երգչուհի Բեթիի հետ, որը հետագայում մի շարք դերեր կատարեց կոմպոզիտորի օպերաներում։
1875―1881 թվականներին Ֆիբիխը երգչախմբի ղեկավար աշխատեց Պրահայի օպերային թատրոններում (1878―1881 թվականներին նաև որպես ուղղափառ եկեղեցու երգչախմբավար), իսկ 1870-ականներին ամբողջովին նվիրեց իրեն ստեղծագործելուն՝ տալով նաև անհատական դասեր։ 1890-ականների գործերն ստեղծված են նրա երիտասարդ աշակերտուհի Անեժկա Շուլցովայի հետ հարաբերությունների ազդեցության տակ։ Շուլցովան գրել է կոմպոզիտորի վերջին երեք օպերաների լիբրետոնները, իսկ 1900 թվականին տպագրվեց նրա գիրքը՝ «Զդենեկ Ֆիբիխ. երաժշտական ուրվագիծ»։
1899 թվականին Ֆիբիխը վերադարձավ ակտիվ երաժշտական-հասարակական կյանք՝ դառնալով Չեխական ազգային օպերայի խաղացանկի խորհրդատու, սակայն 1900 թվականին մահացավ թոքաբորբից։
Ստեղծագործություն
Ֆիբիխը չեխական երաժշտության ռոմատիզմի ուղղության ներկայացուցիչ է։ Նրա վաղ ստեղծագործությունները գերմանական ռոմանտիզմի ազդեցությամբ են, մասնավորապես՝ Ռոբերտ Շումանի։ Իր օպերաներում Ֆիբիխը զարգացրել է Սմետանայի ավանդույթները (ազգային սյուժեներ, շարադրանքի ռեալիզմ)՝ համադրելով դրանք հունգարական երաժշտակա դրամատուրգիայի մասշտաբայնությունը։ Ֆիբիխի գրչին են պատկանում տասը օպերա, երեք սիմֆոնիա, բազմաթիվ դաշնամուրային և կամերային ստեղծագործություններ, երգեր։
Զդենո Խարա
Զդենո Խարա (Zdeno Chára, 18 մարտի, 1977, Տրենչին, Չեխոսլովակիա), սլովակ հոկեյիսըտ, Սլովակիայի հավաքականի ավագ։ Ներկայումս խաղում է Հոկեյի ազգային լիգայի «Բոստոն Բրյուինզ» ակումբի կազմում՝ հանդես գալով որպես թիմի ավագ։
Զդենո Խարան հանդես է գալիս պաշտպանի դիրքում։ Նրա մականուններն են՝ «Մեծ Զեթ» ("Big Z"), «Մեծ Խարա» ("Big Chara"), «Գազան» ("The Beast"), «Կողաթեքում» ("Lurch")։
Հոկեյի ազգային լիգայի 1996 թվականի դրաֆթում երրորդ փուլում 56-րդ համարի ներքո ընտրվել է «Նյու Յորք Այլենդերս» ակումբի կողմից։ 2001 թվականի հունիսի 23-ին անցել է «Օտտավա Սենատորս» ակումբ։ 2006 թվականի հուլիսի 1-ին որպես ազատ գործակալ պայմանագիրէ կնքել «Բոստոն Բյուինզ» ակումբի հետ։
2011 թվականի հունվարի 17-ին Խարան իր կարիերայում առաջին անգամ ձևակերպեց հեթ տրիկ 2010/2011 Հոկեյի ազգային լիգայի պարբերական առաջնության Բոստոն-Կարոլինա խաղում։
Հոկեյի ազգային լիգայի 2012/2013 մրցաշրջանի սկզբում պայմանագիր է կնքել Պրահայի «Լև» ակումբի հետ։
Արտաքին հղումներ
Կատեգորիա:Սլովակ հոկեյիստներ